L'Ajuntament de Paterna obri aquest diumenge les seues piscines d'estiu
17/06/2022

# L'Ajuntament de Paterna obri aquest diumenge les seues piscines d'estiu

[![L'Ajuntament de Paterna obri aquest diumenge les seues piscines d'estiu](/images/noticias/2022/7/8135/8135_lg.jpg)](/images/noticias/2022/7/8135/8135_lg.jpg)

17.06.2022

La venda anticipada d'entrades ha començat hui divendres 17 de juny tant de manera en línia com presencial en la piscina coberta del nucli urbà

L'Ajuntament de Paterna obri aquest diumenge, 19 de juny les piscines d'estiu municipals perquè els veïns i veïnes de la ciutat puguen gaudir d'aquest servei. L'horari d'obertura serà de dilluns a diumenge d'11 a 20 h.

Així ho ha anunciat hui el Tinent Alcalde de Cultura de l'Esforç i Modernització, José Manuel Mora, qui ha explicat que _“hui mateix comença la venda anticipada d'entrades tant de manera en línia com presencial en la piscina coberta del nucli urbà”_.

El preu general de l'entrada és de 3,82 euros a partir de 18 anys, 1,90 euros per a menors de 4 a 17 anys i de 1,14 euros per a pensionistes o persones jubilades. Per part seua, els menors de 4 anys podran accedir gratis a les instal·lacions.

Es podran adquirir, d'altra banda, bons de bany o abonaments per a accedir a les piscines municipals d'estiu.

_“La Piscina d'Estiu és un servei complementari a les piscines cobertes municipals que romanen obertes durant tot l'any i que oferim des de l'Ajuntament perquè els paterners i paterneres puguen gaudir de l'estiu refrescant-se i sense patir per les altes temperatures”_, ha detallat Mora.

Tota la informació relativa a les normes de seguretat, així com la venda d'entrades estaran disponibles en la [pàgina d'esports de Paterna](http://esport.paterna.es "Pàgina d'esports a Paterna")